PSD se confruntă în ultimul timp, de mai multe demisii în lanț. Ultima care a părăsit partidul social-democraților este senatoarea Sorina Pintea, potrivit B1.ro.

Vineri, pe lângă doi primari din țară, și senatoarea Sorina Pintea a anunțat că demisionează din funcția parlamentară, dar fără a menționa că motivul demisiei este legat de protestele din ultima perioadă. Aceasta a afirmat că va prelua funcția de manager al Spitalului Județean de Urgență Baia Mare.

"Recunosc ca nu a fost o decizie usoara, iar in hotararea mea m-am consultat in primul rand cu membrii familiei, carora doresc sa le multumesc inca o data ca mi-au fost alaturi in tot acest timp(...) Optez pentru functia de manager al Spitalului Judetean de Urgenta 'Dr. Constantin Opris' Baia Mare, pozitie care imi permite sa ajut mai mult Maramuresul si maramuresenii si imi confera posibilitatea de a continua proiectele mari demarate la nivelul unitatii medicale, renuntand la calitatea de senator al Romaniei", a precizat Sorina Pintea

Sorina Pintea a subliniat că dorește să continue proiectele de modernizare a SJU Baia Mare începute, cât și altele aflate în pregătire, împreună cu societatea civilă.